CELEX: 52018PC0518
Language: hr
Date: 2018-07-05
Title: Prijedlog ODLUKE VIJEĆA o sklapanju, u ime Europske unije, Sporazuma u obliku razmjene pisama između Europske unije i Narodne Republike Kine u vezi s postupkom rješavanja spora DS492 unutar WTO-a Mjere koje se odnose na carinske koncesije za određene proizvode od mesa peradi

EUROPSKA KOMISIJA
            Bruxelles, 5.7.2018.
            COM(2018) 518 final
            2018/0281(NLE)
            Prijedlog
            ODLUKE VIJEĆA
            o sklapanju, u ime Europske unije, Sporazuma u obliku razmjene pisama između Europske unije i Narodne Republike Kine u vezi s postupkom rješavanja spora DS492 unutar WTO-a Mjere koje se odnose na carinske koncesije za određene proizvode od mesa peradi
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               Nakon izvješća povjerenstva WTO-a od 19. travnja 2017. u postupku WTO-a za rješavanje spora DS492 Mjere koje se odnose na carinske koncesije za određene proizvode od mesa peradi koji je pokrenula Narodna Republika Kina protiv Europske unije, EU se morao uskladiti sa zaključcima. Konkretno, povjerenstvo je utvrdilo da je pri dodjeli količina unutar carinskih kvota zemljama dobavljačima u skladu s pravilima WTO-a EU kao „poseban čimbenik” trebao uzeti u obzir povećanu sposobnosti Kine za izvoz proizvoda od piletine u EU nakon ublažavanja sanitarnih mjera u srpnju 2008. Razuman rok za provedbu izvješća povjerenstva u skladu s pravilima WTO-a započeo je 19. travnja 2017.
            
            
               Vijeće je 12. ožujka 2018. ovlastilo Komisiju da s Kinom započne pregovore o sporazumnom rješenju („MAS”). Iz pregovora s Kinom proizišao je Sporazum u obliku razmjene pisama koji je parafiran 18. lipnja 2018. u Ženevi („Sporazum”). Sporazumom bi se trebala poštovati prava drugih dobavljača koja su dogovorena u okviru dosadašnjih pregovora na temelju članka XXVIII. GATT-a. Komisija treba osigurati i transparentno i odgovarajuće upravljanje carinskim kvotama.
            
            
               Tajland je naveo da se slaže s dodjelom carinskih kvota Kini kako je navedeno u Sporazumu i očekujemo da ćemo uskoro primiti njihovu pisanu potvrdu (i u svakom slučaju prije službenog potpisivanja ovog Sporazuma). 
            
            
               Europska komisija stoga predlaže Vijeću donošenje odluke o sklapanju Sporazuma. 
            
            
               •Dosljednost s postojećim odredbama politike u određenom području
            
            
               Nije primjenjivo – mjera je poduzeta u okviru provedbe izvješća povjerenstva WTO-a, što je obveza Unije na temelju Sporazuma WTO-a. 
            
            
               •Dosljednost s drugim politikama Unije
            
            
               Nije primjenjivo – mjera je poduzeta u okviru provedbe izvješća povjerenstva WTO-a, što je obveza Unije na temelju Sporazuma WTO-a. 
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
            
               Članak 207. Ugovora o funkcioniranju Europske unije (UFEU), u vezi s člankom 218. stavkom 6. UFEU-a o sklapanju međunarodnih sporazuma.
            
            
               •Supsidijarnost (za neisključivu nadležnost) 
            
            
               Prijedlog je u isključivoj nadležnosti Unije u skladu s člankom 3. stavkom 1. točkom (e) Ugovora o funkcioniranju Europske unije. Načelo supsidijarnosti stoga se ne primjenjuje.
            
            
               •Proporcionalnost
            
            
               Mjera je poduzeta u okviru provedbe izvješća povjerenstva WTO-a, što je obveza Unije na temelju Sporazuma WTO-a. 
            
            
               •Odabir instrumenta
            
         
         
            
               Na temelju članka 218. stavka 6. UFEU-a zahtijeva se Odluka Vijeća kojom se odobrava sklapanje Sporazuma.
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINAKA
            
            
               •Ex post evaluacija/provjera primjerenosti postojećeg zakonodavstva
            
            
               Nije primjenjivo – mjera je poduzeta u okviru provedbe izvješća povjerenstva WTO-a, što je obveza Unije na temelju Sporazuma WTO-a. 
            
            
               •Savjetovanja s dionicima
            
            
               Objava plana, redovito savjetovanje s predstavnicima industrije, dionicima i državama članicama. U povratnim informacijama zaprimljenima u siječnju 2018. nakon objave plana Europsko udruženje za perad, jaja i divljač (European Poultry, Egg and Game Association - EPEGA) jasno je izrazilo potporu za otvaranje tih dodatnih kvota. 
            
            
               •Prikupljanje i primjena stručnih znanja
            
            
               Nije primjenjivo – mjera je poduzeta u okviru provedbe izvješća povjerenstva WTO-a, što je obveza Unije na temelju Sporazuma WTO-a. 
            
            
               •Procjena učinka
            
            
               Nije primjenjivo – mjera je poduzeta u okviru provedbe izvješća povjerenstva WTO-a, što je obveza Unije na temelju Sporazuma WTO-a. 
            
            
               •Primjerenost propisa i pojednostavljivanje
            
            
               Nije primjenjivo – mjera je poduzeta u okviru provedbe izvješća povjerenstva WTO-a, što je obveza Unije na temelju Sporazuma WTO-a. 
            
            
               •Temeljna prava
            
            
               Nije primjenjivo.
            
            
               4.UTJECAJ NA PRORAČUN
            
            
               Vidjeti financijski izvještaj.
            
            
               5.OSTALI ELEMENTI
            
            
               •Planovi provedbe i mehanizmi praćenja, evaluacije i izvješćivanja
            
            
               Komisija predlaže Vijeću da u ime Unije sklopi Sporazum u obliku razmjene pisama s Kinom. 
            
            
               Rezultati su Sporazuma sljedeći:
            
         
         
            
               Europska unija otvara sljedeće carinske kvote (TRQ):
            
            
               carinska kvota od 6 060 tona za tarifnu stavku 1602.3929 (pri čemu carinska kvota za Kinu iznosi 6 000 tona i 60 tona za sve ostale), sa stopom carine unutar kvote od 10,9 %;
            
            
               carinska kvota od 660 tona za tarifnu stavku 1602.3985 (pri čemu carinska kvota za Kinu iznosi 600 tona i 60 tona za sve ostale), sa stopom carine unutar kvote od 10,9 %;
            
            
               erga omnes carinska kvota od 5 000 tona za tarifnu oznaku 1602.3219 sa stopom carine unutar kvote od 8 %.
            
            
               Komisija će na temelju članka 187. točke (a) Uredbe o jedinstvenoj zajedničkoj organizaciji tržišta (ZOT) (Uredba (EZ) br. 1308/2013) donijeti provedbene uredbe o proširenju relevantnih kvota i upravljanju njima:
            
            
               te provedbene mjere pripremaju se istovremeno s ovim prijedlogom.
            
            
               Nakon otvaranja kvota EU i Kina o ovom će Sporazumu obavijestiti Tijelo za rješavanje sporova WTO-a u kontekstu sporazumnog rješenja u odnosu na spor DS492. 
            
            
               2018/0281 (NLE)
            
            
               Prijedlog
            
            
               ODLUKE VIJEĆA
            
            
               o sklapanju, u ime Europske unije, Sporazuma u obliku razmjene pisama između Europske unije i Narodne Republike Kine u vezi s postupkom rješavanja spora DS492 unutar WTO-a Mjere koje se odnose na carinske koncesije za određene proizvode od mesa peradi
            
            
               VIJEĆE EUROPSKE UNIJE,
            
            
               Uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 6. drugim podstavkom točkom (a) podtočkom (v), 
            
            
               uzimajući u obzir prijedlog Europske komisije,
            
            
               uzimajući u obzir suglasnost Europskog parlamenta,
            
            
               budući da:
            
            
               (1)Vijeće je 12. ožujka 2018. ovlastilo Komisiju da započne pregovore o sporazumnom rješenju s Kinom kao dio postupka WTO-a za rješavanje spora DS492 Mjere koje se odnose na carinske koncesije za određene proizvode od mesa peradi.
            
            
               (2)Ti su pregovori zaključeni te je sporazum u obliku razmjene pisama između Europske unije i Kine parafiran 18. lipnja 2018.
            
            
               (3)Sporazum je u ime Unije potpisan […], podložno njegovu kasnijem sklapanju, u skladu s Odlukom Vijeća […]
                  1
               
            
            
               (4)Sporazum bi trebalo odobriti u ime Europske unije,
            
         
         
            
               DONIJELO JE OVU ODLUKU: 
            
            
               Članak 1.
            
            
               Sklapa se Sporazum u obliku razmjene pisama između Europske unije i Kine u vezi sa sporom DS492 Europska unija – Mjere koje se odnose na carinske koncesije za određene proizvode od mesa peradi.
            
            
               Tekst Sporazuma priložen je ovoj Odluci.
            
            
               Članak 2.
            
            
               Predsjednik Vijeća imenuje osobu ovlaštenu da u ime Unije provede obavješćivanje predviđeno Sporazumom.
            
            
               Članak 3.
            
            
               Ova Odluka stupa na snagu na dan donošenja. Objavljuje se u Službenom listu Europske unije.
            
            
               Datum stupanja na snagu Sporazuma objavljuje Glavno tajništvo Vijeća u Službenom listu Europske unije.
            
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
            
               ZAKONODAVNI FINANCIJSKI IZVJEŠTAJ
            
            
                     
                     
                        Prilog
                     
                     
                        FINANCIJSKI IZVJEŠTAJ 
                     
                  
                  
                     
                        FinancSt/18/2693597
                     
                     
                        CM/aj
                        
                  
               
                     
                  
                  
                     
                        6.146.2018.1
                     
                     
                        agri.ddg1.a.2(2018)2631461 
                     
                  
               
                     
                  
                  
                     
                        DATUM: 7.5.2018.
                     
                     
                  
               
                     
                        1.
                     
                  
                  
                     
                        NASLOV PRORAČUNA:
                     
                     
                        Poglavlje 12. – Carine i ostale pristojbe
                     
                     
                  
                  
                     
                        ODOBRENA SREDSTVA:
                     
                     
                        22 844 milijuna EUR
                     
                     
                         
                     
                  
               
                     
                        2.
                     
                  
                  
                     
                        NASLOV: Prijedlog ODLUKE VIJEĆA o sklapanju, u ime Europske unije, Sporazuma u obliku razmjene pisama između Europske unije i Narodne Republike Kine u vezi s postupkom rješavanja spora DS492 unutar WTO-a Mjere koje se odnose na carinske koncesije za određene proizvode od mesa peradi
                     
                     
                     
                  
               
                     
                        3.
                     
                  
                  
                     
                        PRAVNA OSNOVA: Ugovor o funkcioniranju Europske unije, a posebno članak 207. u vezi s člankom 218. stavkom 5. 
                     
                  
               
                     
                        4.
                     
                  
                  
                     
                        CILJEVI: otvaranje carinskih kvota za određene proizvode od mesa peradi s posebnim dodjeljivanjem količina Kini i količina svima ostalima, u skladu s postupkom rješavanja spora DS492 unutar WTO-a
                     
                  
               
                     
                        5.
                     
                  
                  
                     
                        FINANCIJSKI UTJECAJ
                     
                  
                  
                     
                        TEKUĆE FINANCIJSKO RAZDOBLJE
                        2018.
                        (u milijunima EUR)
                     
                  
                  
                     
                        FINANCIJSKA GODINA
                     
                     
                        2019.
                     
                     
                        (u milijunima EUR)
                     
                  
                  
                     
                        SLJEDEĆE FINANCIJSKE GODINE
                     
                     
                        2020. i dalje
                     
                     
                        (u milijunima EUR)
                     
                  
               
                     
                        5.0
                     
                  
                  
                     
                        RASHODI
                     
                     
                        -
                              NA TERET PRORAČUNA EU-a
                        (POVRATI/INTERVENCIJE)
                     
                     
                        -
                              NACIONALNA TIJELA
                     
                     
                        -
                              OSTALO
                     
                  
                  
                     
                        NIJE PRIMJENJIVO
                     
                  
                  
                     
                        -
                     
                  
                  
                     
                        -
                     
                  
               
                     
                        5.1
                     
                  
                  
                     
                        PRIHODI
                     
                     
                        -
                              VLASTITA SREDSTVA EU-a 
                        (PRISTOJBE/CARINE)
                     
                     
                        -
                              NACIONALNI
                     
                  
                  
                     
                        -
                     
                  
                  
                     
                        -8,2
                     
                  
                  
                     
                        -8,2
                     
                  
               
                     
                        5.2
                     
                  
                  
                     
                        METODA IZRAČUNA: vidjeti napomene
                     
                  
               
                     
                        6.0
                     
                  
                  
                     
                        MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA?
                     
                  
                  
                     
                        DA NE
                     
                  
               
                     
                        6.1
                     
                  
                  
                     
                        MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO?
                     
                  
                  
                     
                        DA NE
                     
                  
               
                     
                        6.2
                     
                  
                  
                     
                        HOĆE LI BITI POTREBAN DODATNI PRORAČUN?
                     
                  
                  
                     
                        DA NE
                     
                  
               
                     
                        6.3
                     
                  
                  
                     
                        HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE?
                     
                  
                  
                     
                        DA NE
                     
                  
               
                     
                        NAPOMENE:
                     
                     
                        Ovaj prijedlog ne utječe na rashode.
                     
                     
                        Teoretski gubitak vlastitih sredstava, uzimajući u obzir umanjenje od 20 % za troškove naplate, iznosi 8,2 milijuna EUR. To se temelji na pretpostavci da bi ukupne količine dodijeljene koncesijama (11 720 tona) bile uvezene i uz primjenu pune carinske stope od 86,7 EUR/100 kg, što bi dovelo do ukupnih vlastitih sredstava, bez troškova naplate, u iznosu od 11,2 milijuna EUR.
                     
                     
                        Dodijeljena koncesija trebala bi rezultirati vlastitim sredstvima, bez troškove naplate, u iznosu od 3 milijuna EUR.
                     
                     
                  
               
         
         
            
                  
                     (1)
                  
                        SL L […], […], str. […].
               
            
      
    ---documentbreak--- 
      
         
               EUROPSKA KOMISIJA
            Bruxelles,5.7.2018.
            COM(2018) 518 final
            PRILOG
            
            PrijedloguODLUKE VIJEĆA
            o sklapanju, u ime Europske unije, Sporazuma u obliku razmjene pisama između Europske unije i Narodne Republike Kine u vezi s postupkom rješavanja spora DS492 unutar WTO-a Mjere koje se odnose na carinske koncesije za određene proizvode od mesa peradi
            
               
         
         
            
               PRILOG
            
            
               SPORAZUM U OBLIKU RAZMJENE PISAMA
            
            
            
               Između Europske unije i Narodne Republike Kine u pogledu spora DS492 Europska unija – Mjere koje se odnose na carinske koncesije za određene proizvode od mesa peradi 
            
            
            
               A. Pismo Europske unije
            
            
            
               Poštovani, 
            
            
            
               čast mi je obratiti Vam se u vezi s prethodno navedenim sporom u okviru WTO-a i rezultatima naših pregovora u postizanju sporazumnog rješenja. 
            
            
            
               Europska unija otvara sljedeće carinske kvote (TRQ)
                  1
               :
            
            
            
               carinska kvota od 6 060 tona za tarifnu stavku 1602.3929 (pri čemu carinska kvota za Kinu iznosi 6000 tona i 60 tona za sve ostale), sa stopom carine unutar kvote od 10,9 %;
            
            
            
               carinska kvota od 660 tona za tarifnu stavku 1602.3985 (pri čemu carinska kvota za Kinu iznosi 600 tona i 60 tona za sve ostale), sa stopom carine unutar kvote od 10,9 %;
            
            
            
               erga omnes carinska kvota od 5 000 tona za tarifnu oznaku 1602.3219 sa stopom carine unutar kvote od 8 %.
            
            
         
         
            
               Europska unija i Kina međusobno se obavješćuju o završetku svojih unutarnjih postupaka za stupanje ovog sporazuma na snagu. Sporazum stupa na snagu 14 dana nakon datuma primitka zadnje obavijesti. Europska unija otvara prethodno navedene carinske kvote od datuma stupanja na snagu ovog sporazuma.  
            
            
                
            
            
               Nakon otvaranja carinskih kvota Europska unija i Kina o ovom sporazumu obavješćuju Tijelo za rješavanje sporova u kontekstu sporazumnog rješenja na temelju članka 3.6 Dogovora o pravilima i postupcima za rješavanje sporova (DSU) u pogledu spora DS492 Europska unija – Mjere koje se odnose na carinske koncesije za određene proizvode od mesa peradi. Na temelju navedenoga Kina potvrđuje da u pogledu spora DS492 neće zatražiti pokretanje postupaka na temelju članka 21.5 DSU-a niti zahtijevati suspenziju koncesija ili drugih obveza u skladu s člankom 22.6 DSU-u sve dok Europska unija poštuje sve svoje obveze iz ovog Sporazuma.
            
            
            
               Bio bih Vam zahvalan kad biste mi potvrdili da je Vaša Vlada suglasna s prethodno navedenim. 
            
            
            
               Čast mi je predložiti da, ako je prethodno navedeno prihvatljivo Vašoj Vladi, ovo pismo i Vaša potvrda zajedno čine Sporazum u obliku razmjene pisama između Europske unije i Narodne Republike Kine.
            
            
            
               Primite izraze mojeg najdubljeg poštovanja.
            
            
            
               Na znanje Tajlandu
            
            
            
               U ime Europske unije
            
            
            
            
               B. Pismo Kine
            
            
            
            
               Poštovani, 
            
            
         
         
            
               čast mi je potvrditi primitak Vašeg pisma s današnjim datumom koje glasi:
            
            
            
               „Čast mi je obratiti Vam se u vezi s prethodno navedenim sporom u okviru WTO-a i rezultatima naših pregovora u postizanju sporazumnog rješenja. 
            
            
            
               Europska unija otvara sljedeće carinske kvote (TRQ)
                  2
               :
            
            
            
               carinska kvota od 6 060 tona za tarifnu stavku 1602.3929 (pri čemu carinska kvota za Kinu iznosi 6000 tona i 60 tona za sve ostale), sa stopom carine unutar kvote od 10,9 %;
            
            
            
               carinska kvota od 660 tona za tarifnu stavku 1602.3985 (pri čemu carinska kvota za Kinu iznosi 600 tona i 60 tona za sve ostale), sa stopom carine unutar kvote od 10,9 %;
            
            
            
               erga omnes carinska kvota od 5 000 tona za tarifnu oznaku 1602.3219 sa stopom carine unutar kvote od 8 %.
            
            
            
               Europska unija i Kina međusobno se obavješćuju o završetku svojih unutarnjih postupaka za stupanje ovog sporazuma na snagu. Sporazum stupa na snagu 14 dana nakon datuma primitka zadnje obavijesti. Europska unija otvara prethodno navedene carinske kvote od datuma stupanja na snagu ovog sporazuma.  
            
            
                
            
            
               Nakon otvaranja carinskih kvota Europska unija i Kina o ovom sporazumu obavješćuju Tijelo za rješavanje sporova u kontekstu sporazumnog rješenja na temelju članka 3.6 Dogovora o pravilima i postupcima za rješavanje sporova (DSU) u pogledu spora DS492 Europska unija – Mjere koje se odnose na carinske koncesije za određene proizvode od mesa peradi. Na temelju navedenoga Kina potvrđuje da u pogledu spora DS492 neće zatražiti pokretanje postupaka na temelju članka 21.5 DSU-a niti zahtijevati suspenziju koncesija ili drugih obveza u skladu člankom 22.6 DSU-a sve dok Europska unija poštuje sve svoje obveze iz ovog Sporazuma.”
            
            
            
               Stoga mi je čast u ime svoje Vlade izraziti suglasnost s prethodno navedenim pismom.
            
            
            
            
               U ime Narodne Republike Kine
            
         
         
            
            
            
            
            
         
         
            
                  
                     (1)
                  
                        Prve dvije carinske kvote Kini su dodijeljene uz suglasnost Tajlanda. 
               
               
                  
                     (2)
                  
                        Prve dvije carinske kvote Kini su dodijeljene uz suglasnost Tajlanda.